**היינריך, נסיך בוואריה** (בגרמנית: **Heinrich von Bayern**;‏ 24 ביוני 1884 - 8 בנובמבר 1916) היה נסיך גרמני מבית ויטלסבאך, אשר נהרג במלחמת העולם הראשונה.

ביוגרפיה
--------

היינריך נולד ב-24 ביוני 1884 במינכן, בוואריה, לארנולף, נסיך בוואריה ולתרזה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו.

היינריך גדל במינכן, ואחד המורים הפרטיים שלו היה יוזף גבהרד הימלר, אביו של היינריך הימלר. הימלר היה מלוכני נלהב, ובעקבות לידת בנו השני, ביקש מהנסיך לאפשר לו לקרות לילד על שמו - היינריך. הנסיך הסכים, וכך גם הפך לסנדקו של היינריך הימלר. היינריך שמר על יחסים חמים עם משפחת הימלר, והם אף היו מבקרים אותו ואת אמו בקביעות בחג המולד.

בגיל 17 הצטרף היינריך לצבא בוואריה בדרגת לויטננט. בתחילה, הוא שירת ברגימנט משמר החיים הבווארי, אולם מאוחר יותר הועבר לשרת ברגימנט הפרשים הבווארי ה-1 (קרל תאודור, נסיך בוואריה).

לאחר פרוץ מלחמת העולם הראשונה, לחם עם יחידתו בחזית המערבית, ואף נפצע קשה באחד הקרבות. לאחר התאוששותו, הוא חזר לחזית, וביוני 1915 הועלה לדרגת מיור. באותו הזמן, הוא פיקד על הגדוד ה-3 בקורפוס האלפיני, שהיה מוצבים בהרי האלפים הקרניים. בשלהי 1916, הגדוד הועבר לרומניה, שם לחם במעבר טורנו רושו. במהלך השנה שלאחר מכן, השתתף היינריך במתקפה הגרמנית במונטה סולה על יד הארמנשטדט באלפים הטרנסילבניים. ב-7 בנובמבר 1916 נפצע היינריך אנושות על ידי צלף, ומת מפצעיו יום לאחר מכן, ב-8 בנובמבר.

לאחר מותו ב-6 במרץ 1917, הוענק לו עיטור צלב האבירים של המסדר הצבאי של מקס יוזף, אשר התווסף לעיטור צלב הברזל, אשר הוענק לו ביוני 1916.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לודוויג הראשון, מלך בוואריה |   | תרזה, נסיכת סקסוניה-הילדבורגהאוזן |   | לאופולד השני, הדוכס הגדול של טוסקנה |   | מריה אנה, נסיכת סקסוניה |   | יוהאן הראשון יוזף, נסיך ליכטנשטיין |   | יוזפה, רוזנת פירסטנברג-וייטרה |   | פרנץ דה פאולה קינסקי, רוזן וצ'יניץ וטטאו |   | תרזה, רוזנת ורבנה ופרוידנטל |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לואיטפולד, הנסיך העוצר של בוואריה |   |   |   |   |   | אוגוסטה פרדיננדה, ארכידוכסית אוסטריה |   |   |   |   |   | אלויס השני, נסיך ליכטנשטיין |   |   |   |   |   | פרנציסקה קינסקי, רוזנת וצ'יניץ וטטאו |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ארנולף, נסיך בוואריה |   |   |   |   |   |   |   |   |   |   |   |   |   | תרזה, נסיכת ליכטנשטיין |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **היינריך, נסיך בוואריה** |
|

קישורים חיצוניים
----------------

ויקישיתוף מדיה וקבצים בנושא **היינריך, נסיך בוואריה** בוויקישיתוף
* היינריך, נסיך בוואריה, באתר "Find a Grave" (באנגלית)

הערות שוליים
------------

1. ↑  Breitman, עמ'. 9
2. ↑  Longerich עמ'. 15,

|  |  |
| --- | --- |
| בקרת זהויות עריכת הנתון בוויקינתונים | 
* GND: 137034946
* ISNI: 0000 0000 5573 3632
* VcBA: 495/58832
* VIAF: 81281324
* WorldCat: viaf-81281324

 |